|  |  |  |  |  |
| --- | --- | --- | --- | --- |
| Bilag 4.1. Indstilling til godkendelse af CISUs kernefortælling | | | Mødedato: 31.01.2025 | |
| **Punkt: 4** | CISUs kernefortælling | | | |
| **Ansvarlige i bestyrelsen:** | Torsten og Camilla | **Ansvarlige i sekretariatet**: | | Nicolai, Iben, Jeef |
| **Beslutning:** | Bestyrelsen kommenterer og godkender med faldne kommentarer CISUs kernefortælling (som fremlagt i bilag 4.1.a). | | | |
| **Baggrund** | Generalforsamlingen 2024 vedtog at et ud af tre fokusområder i bestyrelsesåret 2024-25 skulle være at få udarbejdet en kernefortælling for organisationen. Generalforsamlingen vedtog følgende tekst:  ***Aktualisering af CISUs kernefortællingen***  *CISUs kernefortælling er den interne og eksterne fortælling om, hvad CISU er, hvad CISU står for, og hvad CISU gør. En aktualisering af CISUs kernefortælling er vigtig, fordi konteksten, som vi opererer i, forandrer sig hastigt, og der er behov for, at vi styrker den interne og eksterne forståelse af vores legitimitet, prioriteter og position i lyset af mulige strategiske ændringer i rammerne for CISUs arbejde og virke.*  *Vi forventer, at den nye udviklingsstrategi vil blive udformet inden for rammerne af den kommende udenrigs- og sikkerhedspolitiske strategi fra maj 2023 og regeringens Afrikaplan, som vil blive udarbejdet til august 2024.*  *Der er derfor en risiko for, at udviklingsområdet, herunder især civilsamfundsområdet, vil blive nedprioriteret, og det er derfor vigtigt proaktivt at gøre CISU relevant gennem en aktualisering af kernefortællingen som baggrund for at søge indflydelse på den nye udviklingsstrategi samt på fremtidige muligheder for finansiering.*  Bestyrelsen vedtog i forlængelse af bestyrelsesmødet 27.maj en handlingsplan for implementering af denne del af årets fokus med følgende nedslagspunkter:   1. **Analyse:** Kort analyse af en god kernefortælling, præsenteret for bestyrelsen. 2. **Lytte- og inspirationsfase:** Indsamling af input fra bestyrelse og sekretariat frem mod Højskolen 2024. 3. **Inddragelse af medlemsorganisationer:** Kick-off på Højskolen 2024 og information til øvrige medlemmer. 4. **Inddragelse af andre aktører:** Bidrag fra globale syd, ordførere, andre civilsamfundsorganisationer, fonde, og private virksomheder. 5. **Arrangementer:** Præsentationer og færdiggørelse af fortællingen i København og Aarhus. 6. **Færdiggørelse:** Endelig opdatering af kernefortællingen.   Vi har undervejs måttet justere i handlingsplanen for aktualiseringen af CISUs kernefortælling. Dels fordi der har været andre opgaver på Sekretariatet, som vi har måttet prioritere. Dels fordi der har være begrænsede ressourcer blandt vores medlemsorganisationer til at deltage i udviklingen af CISUs kernefortælling.  Det sagt, så har vi et udkast til kernefortælling som præsenteret i Bilag 4.1.a. | | | |
| Budgetmæssige konsekvenser: | Ingen | | | |
| Bilag: | Bilag 4.1.a | | | |